Ingvild Reymert

Ingvild Stakkevold Reymert (født 22 januar 1984) er en norsk statsviter og politiker (SV), oppvokst i Namsos.

Hun har vært førsteamanuensis og faggruppeleder og fra 1. mars 2023 instituttleder på Handelshøyskolen ved OsloMet. Hun har tidligere vært forsker ved Nordisk institutt for studier av innovasjon, forskning og utdanning (NIFU) og Institutt for samfunnsforskning.

Hun gikk International Baccalaureate ved Trondheim katedralskole. Hun tok så bachelorgrad i internasjonale studier, deretter mastergrad og doktorgrad i statsvitenskap, med spesialisering i offentlig politikk og organisasjonsstudier, ved Universitetet i Oslo.

Mens hun gikk videregående skole, var hun leder i Trondheim Sosialistisk Ungdom (SU). I studietiden i Oslo hadde hun også partiverv i SU og SV og representerte Venstrealliansen i Studentparlamentet ved Universitetet i Oslo. Hun var leder i Norsk Studentunion fra 2008 til 2009.

Reymert var innvalgt i Oslo bystyre 2011–2015 som representant for SV.

 Referanser 

 Eksterne lenker 


Kategori:SV-politikere i Oslo
Kategori:Tillitsvalgte i Sosialistisk Ungdom
Kategori:Norske statsvitere
Kategori:Alumni fra Universitetet i Oslo
Kategori:Alumni fra Trondheim katedralskole
Kategori:Personer fra Namsos kommune